stanford-oval/wikipedia huggingface dataset:
חווה עבדי
חיים אישיים

ד"ר חווה עבדי נולדה וגדלה בבירת סומליה, מוגדישו. אביה עבד בנמל העיר, והתקשה לפרנס את משפחתו. לאחר שאמה נפטרה כשהייתה ילדה קטנה מאוד, בתור האחות הבכורה, היה עליה לגדל את ארבעת אחיה. כשהייתה בת 12 הושאה לאדם המבוגר ממנה בהרבה שנים. נישואין אלו נגמרו בגירושין, אחרי מות ילדתה הראשונה כשהייתה תינוקת. חווה נישאה שוב בשנת 1973 לאדן מוחמד, אשר נפטר בשנת 2012.
לעבדי נולדו עוד שתי בנות ובן, שנהרג בתאונת דרכים. שתי הבנות האחרות גדלו להיות רופאות, וכיום הן ממשיכות לנהל את הכפר ואת הקרן שהקימה אמן. בתה, ד"ר דקו מוחמד, זכתה בשנת 2017 בפרס בל לנשים מטעם רשת המנהיגות האפריקנית.
לימודים

ד"ר עבדי למדה רפואה בקייב הסובייטית, והפכה לגניקולוגית הראשונה בסומליה. לאחר מכן היא למדה משפטים באוניברסיטה הלאומית הסומלית(אנ') במוגדישו, שם הפכה לאחר מכן לעוזרת פרופסור לרפואה.
עשייה

בשנת 1983 פתחה מרפאה בשטח השייך למשפחתה בפרוזדור אפגויה, בה סיפקה טיפול רפואי בחינם לכל תושבי האזור. תוך שנים ספורות המרפאה גדלה והפכה לבית חולים שלם.
כאשר פרצה מלחמת האזרחים בסומליה בשנת 1991, החלה חווה לספק קורת גג חמה, אוכל ודאגה לכל עובדיה. תוך זמן קצר, הגיעו חבריהם ובני המשפחה של העובדים וגם להם סיפקה חווה הגנה. מספר האנשים להם עזרה ד"ר עבדי גדל, ובשנת 2012 אכסנה כ-90,000 פליטים (בעיקר נשים וילדים) בשטחה, שקיבל את השם "כפר חווה עבדי".
הכפר מקבל כ-40 משפחות ביום אשר מחפשות מקום בטוח למחיה. בכפר אסורה השתייכות שבטית (המקובלת מאוד בסומליה), וכל אדם המגיע לכפר יודע שאם יחליט להשתייך לקבוצה או לשבט מסוים, יהיה עליו לעזוב. בכפר הם מפתחים זהות חדשה, סומלית.
בשלב מסוים בחייה, מיליציות חמושות עצרו את ד"ר חווה עבדי במעצר בית. מאות נשים שחיו באזור וגם סומלים בכל רחבי המדינה הפגינו והראו תמיכה בה. כעבור ימים ספורים היא שוחררה, ועוצריה אפילו כתבו מכתב התנצלות.
בשנת 2013 הוציאה את ספרה "Keeping Hope Alive", (מוציא לאור: Little, Brown Book Group(אנ')). המספר את סיפור חייה מנקודת מבטה.
עשייה > קרן ד"ר חווה עבדי

קרן ד"ר חווה עבדי (Dr Hawa Abdi Foundation) היא הקרן למען זכויות האדם בסומליה שהוקמה על ידי חווה עבדי.
מטרת הקרן היא להביא לזכויות אדם בסיסיות בסומליה דרך בניית מוסדות בני קיימא ברפואה, חינוך, חקלאות ויזמות חברתית.
חזון הקרן הוא לייצר קהילות מועצמות חברתית ואחריות לסביבה המחויבות לשמירה על שלום ארוך טווח בסומליה.
עבודת הקרן לא נשארה רק בתחומי שטחה של ד"ר עבדי, והיא מספקת שירותי בריאות וחינוך גם לערים סמוכות. בנוסף, הקרן עורכת ניסויים בתוכנית לשיתוף חינוכי עם מחנכים במדינות אחרות שעברו קונפליקט פנימי.
תלמידים הלומדים בקרן לומדים על צדק, שוויון וגם חברותיות, משום שמנקודת מבטה של ד"ר עבדי הם המעלה הנעלה ביותר.
זוהי קרן א-פוליטית שאינה מחוברת או תלויה בממשלות, תנועות פוליטיות או קבוצות דתיות. הקרן ללא מטרות רווח, ומקבלת את כספה מתרומות של ארגונים פרטיים ומסרבת לקבל תרומות ממשלתיות ותרומות ממוסדות ציבוריים סומליים.
כל אנשי הרפואה בקרן מחויבים לאתיקה של נייטרליות. הקרן היא שקופה לחלוטין, וכלל הדוחות הפיננסיים שלה מופיעים באתר הבית.
בשנים האחרונות הקימה הקרן את בית הספר היסודי וואקאף - דיבלה ולאחרונה פתחה בו ספרייה ומעבדה, עם עזרה מקרן ההעשרה הגלובלית.
פרסים, מועמדויות ותוארי כבוד

בשנת 2012 הייתה מועמדת לפרס נובל לשלום על עשרות השנים בהם סיפקה עזרה הומניטרית בסומליה.
אשת השנה של מגזין גלאמור (אנ') ביחד עם בנותיה ד"ר דקו מוחמד וד"ר אמינה, 2010.
פרס למען הכבוד, קרן לה רנון טנקר, 2011.
חלוקת כבוד לה ולבנותיה בטקס הפרסים "Black Girls Rock! Award Show", 2012.
מדליית ג'ון ג'יי לצדק, 2012.
פרס פרן הולנד, 2013.
כלת החירות והחופש, רוזוולט ארבע חירויות (אנ'), 2014.
פרס פילוסיו לבניית שלום, 2015.
פרס אזרחי גלובלי למנהיגות בחברה אנושית, 2016.
תואר דוקטור לשם כבוד מאוניברסיטת פנסילבניה (2016), אוניסרסיטת הרווארד (2017).
באפריל 2017 ד"ר עבדי ובתה ד"ר דקו נשאו את נאום מלגת צ'אב באוניברסיטת ייל.
הערות שוליים

1 2  האריסון סמית', Hawa Abdi, trailblazing physician who built a haven for Somali families, dies at 73, וושינגטון פוסט, ‏10.8.2020
1 2  חלק ההכרות, בו מצוינים כל הפרסים ותארי הכבוד שחווה קיבלה, ובין היתר גם קצת על בנותיה, באתר Dr Hawa Abdi Foundation
1 2  על המייסדת, באתר Dr Hawa Abdi Foundation
↑  על הקרן, באתר Dr Hawa Abdi Foundation
↑  Scott Douglas Jacobsen, ריאיון עם ד"ר חווה עבדי, באתר In-Sight Publishing, ‏17.8.13
| --- | --- |
בקרת זהויות :  NLI: 987007409007505171  PLWABN: 9810546672705606  BnF: cb16746843z (data)  ISNI: 0000 0003 8393 3211  LCCN: no2012134173  NKC: ola2014808452  NTA: 374628521  RERO: 02-A024089709  SUDOC: 177320907  VIAF: 273071225   WorldCat (עם VIAF): 273071225
ולדיסלב ראם

| --- | --- |
אין תמונה חופשית
 לידה:  17 בספטמבר 1995 (בן 29) קמרובו, רוסיה 
 שם לידה:  ולדיסלב אלכסייביץ' איוואנוב
 מוקד פעילות:  רוסיה 
 תקופת הפעילות:  מ-2014
 סוגה:  פופ
 שפה מועדפת:  רוסית 
 שיתופי פעולה בולטים:  MBAND‏ (2014–2015)
 vladramm.com
 
ולדיסלב אלכסייביץ' ראם (ברוסית: Владислав Алексеевич Рамм; נולד ב-17 בספטמבר 1995) הוא זמר רוסי. חבר לשעבר בלהקת הבנים MBAND (אנ').
ביוגרפיה > ראשית חייו

ולדיסלב אלכסייביץ' איוואנוב נולד ב-17 בספטמבר 1995 בעיר קמרובו שבמזרח רוסיה. אמו הייתה שחקנית בתיאטרון מוזיקלי. ולדיסלב למד פסנתר ותורת המוזיקה הבסיסית בבית ספר למוזיקה. בהמשך לקח שיעורי שירה פרטיים. הוא ניסה כמה פעמים להשתתף בהרכבים מוזיקליים מקומיים.
לאחר שסיים את לימודיו בבית הספר, ולדיסלב למד בבית הספר לתיאטרון במוסקבה של אולג טבקוב, אותו עזב במהלך שנת לימודיו הראשונה.
ביוגרפיה > להקת MBAND

ההופעה הראשונה של ולדיסלב ראם בטלוויזיה הייתה ב-13 בספטמבר 2014, במסגרת הליהוק לתוכנית השירה "I Want to Meladze".
במהלך הפרויקט נכנס ולדיסלב לקבוצה של טימאטי (אנ'), אך כתוצאה מה-castling הוא התקבל לקבוצה של אנה סדוקובה, וסיים את התוכנית בקבוצה של סרגיי לזרב.
ב-22 בנובמבר 2014, התקיים גמר התוכנית, בו ולדיסלב הוכרז כזוכה בתחרות ונכנס ללהקה MBAND, שהוקמה לאחר הגמר, יחד עם הזוכים הנוספים אנטולי צוי, ארטיום פינדיורה וניקיטה קיוסה. הסינגל הראשון של הלהקה היה "Она Вернётся" שהגיע לראש מצעדי הלהיטים ולמצעדי הרדיו של מדינות חבר העמים.
כחלק מהלהקה, ולדיסלב זכה בפרסי מוזיקה רבים, כולל פרס בחירת הילדים של ניקלודיאון, פרס אנשי האופנה ופרס המוזיקה של MTV אירופה עבור המופע הרוסי הטוב ביותר.
הופעת הבכורה של ולדיסלב בקולנוע הייתה בסרט הקומדיה "Fix Everything" משנת 2016 בו שיחק את אחד התפקידים הראשיים.
ביוגרפיה > קריירת סולו

ב-12 בנובמבר 2015 הודיע ולדיסלב ראם על החלטתו להיות אמן סולו עצמאי. בריאיון ל-Muz-TV הודה האמן כי הוא מתכנן להמשיך בקריירה המוזיקלית שלו ללא מפיק. לדברי המפיק קונסטנטין מלדזה, ולדיסלב הושעה בשל אוזלת ידו המקצועית, והוא אינו רשאי לפתח קריירת סולו בשל חוזה שנחתם עד שנת 2021.
ב-25 בדצמבר 2016 הציג הזמר את אלבום הסולו שלו "#Pervyi" בהצגה סגורה. ב-19 בינואר 2017 החלה ההזמנה מראש של האלבום, ושירו "Vliyanie" יצא לאור באייטונס ובגוגל פליי. ביום הראשון, השיר "Vliyanie" הגיע לראש מצעדי האייטונס. ב-20 בינואר האלבום יצא לאור באופן רשמי. ביום המכירות הראשון, הגיע האלבום לראש מצעד האייטונס, וכעבור כמה ימים גם לראש מצעד הגוגל פליי.
באפריל 2017 יצא לאור השיר "Хватит Духу" בו השתתף ניקולאי בטורין, ובסוף מאי הופק לו קליפ על ידי אלכסיי גולובב. מרגע זה והלאה, ולדיסלב התחיל לשתף פעולה עם יאנה רודקובסקיה. ב-1 בספטמבר הציג ולדיסלב יחד עם ניקולאי בטורין את השיר "Ни я, ни ты". ב-16 בנובמבר יצא הקליפ לשיר, שהופק גם הוא על ידי אלכסיי גולובב. בתחילת דצמבר הוציא דימה בילאן את האלבום "Эгоист" (רו'), שכלל בין היתר את השירים "Эгоист" ו-"Держи" שכתב ולדיסלב.
ב-23 בפברואר 2018 הוא הוציא את אלבומו השני, "Лу4ше".
בשנת 2020 יצא לאור אלבומו השלישי, "ДЕТИ 90-х".
חיים אישיים

ולדיסלב היה נשוי לוורוניקה ג'נרלובה.
דיסקוגרפיה > סינגלים של MBAND

2014: Она вернётся
2015: Дай мне
2015: Посмотри на меня
2015: Чего ты хочешь?
2015: Телефон
דיסקוגרפיה > אלבומי סולו

2017: #перvый
2018: Лу4ше
2020: ДЕТИ 90-х (בהשתתפות Mnhttn)
דיסקוגרפיה > סינגלי סולו

2017: Хватит духу (בהשתתפות Kolyas)
2017: Ни я, ни ты (בהשתתפות Kolyas)
2018: Мило я влюбился
2018: Играй (בהשתתפות GUF)
2019: дьявол
2019: Токсин (בהשתתפות Deemars & Gunz)
2019: СУПЕРФЛАЙ
2019: Дым
2019: Червовая дама
2020: прячу под кофтой
2020: Она любит это (בהשתתפות Micro-ice)
פילמוגרפיה

"Fix Everything" (רו') (2016)
הערות שוליים

1 2 3  "Владислав Рамм". VokrugTV.
1 2  "Владислав Рамм, биография, новости, фото!". uznayvse.
↑  "Экс-солист MBAND Владислав Рамм и его музыкальная карьера". FB.ru (ברוסית). נבדק ב-2018-01-19.
↑  "Кемеровчанин попал на шоу "Хочу к Меладзе" - Woman's Day". נבדק ב-2017-01-30.
↑  bigmir)net. "Хочу к Меладзе финал: Кто победил в шоу?" (ברוסית). נבדק ב-2017-01-20.
↑  "Иван Ургант, Полина Гагарина и другие российские звезды номинированы на Kids' Choice Awards-2016". נבדק ב-2017-01-20.
↑  "Группа MBAND сорвала куш на премии Fashion People". www.oops.ru. נבדק ב-2017-01-30.
↑  "MBAND стали "Лучшим Российским артистом" по версии MTV EMA 2015 | ElleGirl". Elle Girl Russia. נבדק ב-2017-01-30.
↑  "В российский прокат вышел фильм с участием кемеровского музыканта". gazeta.a42.ru. נבדק ב-2017-01-20.
↑  "Участники MBAND об уходе Влада Рамма: Он просто сломался!" (ברוסית). נבדק ב-2017-01-20.
↑  "Владислав Рамм покинул группу MBAND". muz-tv.ru. נבדק ב-2017-01-20.
↑  "Константин Меладзе прокомментировал уход Владислава Рамма из MBAND". www.dp.ru. נבדק ב-2017-05-06.
↑  "Владислав Рамм о своём дебютном альбоме без группы MBAND и отношениях с Константином Меладзе". PEOPLETALK (ברוסית). 2016-12-27. נבדק ב-2017-01-20.
↑  "Вышел первый сольный альбом экс-участника MBAND Влада Рамма | ElleGirl". Elle Girl Russia. נבדק ב-2017-01-30.
↑  "Музыкальный альбом кемеровчанина занял первое место в чарте iTunes". 2017-01-20. נבדק ב-2017-01-20.
↑  "Чарты, рейтинги, хит-парады". 2017-01-26. נבדק ב-2017-01-30.
↑  "Со скандалом покинувший MBAND Владислав Рамм записал дуэт с сыном Яны Рудковской". Life.ru (ברוסית). נבדק ב-2018-01-19.
↑  "Сын Яны Рудковской выпустил клип: история Николая Батурина и других звездных детей, штурмующих шоу-бизнес". נבדק ב-2018-01-19.
↑  "Яна Рудковская нашла сыну пару". EG.RU (ברוסית). נבדק ב-2018-01-19.
↑  "Влад Рамм и Kolyas выпустили новый совместный клип на песню "Ни я, ни ты"". ВладТайм - самые независимые новости. נבדק ב-2018-01-19.
↑  "@vladislav_ramm и @n_baturin выпустили ещё один хит! Слышал, что рвёте на концертах и слушателей много среди молодёжи! Так держать, пацаны! И приоткрою тайну! Мой новый альбом будет называться #Эгоист, как и одноимённый трек, написанный Владом! #Repost @rudkovskayaofficial (@get_repost)Мой средний сын Николай @n_baturin сделал маме подарок и не только пошёл в школу 1 сентября, но и вместе с талантливейшим Владом @vladislav_ramm сделал сегодня премьеру в iTunes, Apple Music и на всех цифровых площадках ) Ни я, ни ты" - хит ! Модно ! Молодцы Девочки будут очень довольны, у меня уже на репите как месяца два ) Ссылка на скачивание у меня в профиле". נבדק ב-2018-01-19.
↑  "Группа MBAND: первое откровенное интервью финалистов проекта "Хочу к Меладзе"" (ברוסית). נבדק ב-2017-01-20.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ולדיסלב ראם".
חוניו הראשון

חוניו הראשון היה כהן גדול מבית חוניו. לאחר ידוע הכהן, אביו, שחי באמצע המאה ה-4 לפנה"ס, ותקופת כהונתו חופפת לתקופת מלכותו של אלכסנדר הגדול.
בשנת 330 לפנה"ס עם פטירתו של הכהן הגדול ידוע, התחיל לכהן בכהונה הגדולה חוניו בנו, המכונה חוניו הראשון עקב קיומם של עוד כוהנים גדולים בשם זה שכיהנו אחריו. חוניו הראשון כאביו הרחיק את השומרונים (כותים) והשתדל להבאיש את ריחם בעיני העם. לפי המסורת היהודית[דרוש מקור] ביקר אלכסנדר הגדול בעיר פעמיים במהלך מסעיו ובביקורו השני הוא נפגש עם חוניו וכן עם אביו, ידוע.
לדעת חלק מהחוקרים, ההתכתבות בין מלך ספרטה לבין חוניו הכהן הגדול, המצוטטת בספר קדמוניות היהודים, התקיימה עם חוניו הראשון.
חוניו הראשון כיהן בכהונה הגדולה כ-20 שנה, עד פטירתו בשנת 310 לפנה"ס. הכהן הגדול אחריו היה בנו שמעון הראשון.
הערות שוליים

↑  ראו, ספרו של יקותיאל יהודה גרינוואלד "תולדות הכהנים הגדולים".
| כהנים גדולים בולטים לפי תקופתם |
| --- | --- | --- |
| משכן משה והמשכן בגלגל | אהרן • אלעזר הכהן |  |
| המשכן בשילה | • אלעזר הכהן • פינחס • אבישוע בן פנחס • בקי בן אבישוע • עזי בן בקי • עלי הכהן • אחיטוב (נכד עלי) • אחיה בן אחיטוב |  |
| משכן נוב ומשכן גבעון | אחימלך בן אחיטוב • אביתר בן אחימלך |  |
| תקופת בית ראשון | צדוק • אחימעץ בן צדוק • עזריהו בן צדוק • אמריהו • יהוידע הכהן • זכריהו בן יהוידע • עזריהו הכהן • אוריה הכהן • עזריהו הכהן (השני) • שלום הכהן • חלקיהו בן שלום • שריה הכהן • יהוצדק הכהן • צפניה בן מעשיה |  |
| תקופת בית שני (תחת שלטון ממלכת פרס) | יהושע בן יהוצדק • יהויקים בן יהושע • אלישיב בן יהויקים • יהוידע הכהן (בית שני) • יוחנן הכהן • ידוע הכהן |  |
| בתקופה ההלניסטית | חוניו הראשון • שמעון הראשון • אלעזר בן חוניו • מנשה אחיו של חוניו • חוניו השני • שמעון השני • חוניו השלישי • יוחנן כהן גדול |  |
| כהנים מתיוונים ואחרים | יאסון •  מנלאוס • אלקימוס • חוניו הרביעי |  |
| כהנים גדולים מבית חשמונאי | יונתן • שמעון • יוחנן הורקנוס הראשון • יהודה אריסטובולוס הראשון • אלכסנדר ינאי • הורקנוס השני • אריסטובולוס השני • מתתיהו אנטיגונוס השני • אריסטובולוס השלישי |  |
| תחת ממשלת רומא | מתתיהו בן תאופילוס (הראשון) • יוסף בן עלים • חנן בן שת • ישמעאל בן פיאבי • יוסף קיפא • יונתן בן חנן • תאופילוס בן חנן • חנניה בן נדבאי • חנן בן חנן • יהושע בן גמלא • מתתיהו בן תאופילוס (השני) • פינחס בן שמואל מכפר חבתא • רבי אלעזר בן חרסום • יששכר איש כפר ברקאי • רבי ישמעאל בן אלישע כהן גדול |  |
חומת האבל

| --- | --- |

 מידע כללי
 סוג:  מונומנט 
 מיקום:  מוסקבה 
 מדינה:  רוסיה 
 הקמה ובנייה
 תאריך פתיחה רשמי:  30 באוקטובר 2017
 חומרי בנייה:  ארד, גרניט, אבן 
 מידות
 גובה:  6 מ' 
 קואורדינטות:  55°46′12″N 37°38′34″E﻿ / ﻿55.770111111111°N 37.642638888889°E﻿ / 55.770111111111; 37.642638888889
 אתר רשמי
  (למפת מוסקבה מוגדלת) חומת האבל(למפת מוסקבה רגילה) חומת האבל he
 
חומת האבל (ברוסית: Стена скорби) היא אנדרטה המוקדשת לקורבנות הדיכוי הפוליטי. ממוקמת בפארק ליד טבעת הגנים בנפת קראסנוסלסקי במוסקבה.
הרעיון ליצור אנדרטה כזו עלה בשנות ה-60 לאחר ההפרכה של פולחן האישיות של יוסיף סטלין ותחילת תהליך שיקום המדוכאים, אך נשכח אז עד התקנת "אבן סולובצקי" בכיכר לוביאנקה ב-1990.
האנדרטה נפתחה ב-30 באוקטובר (יום הזיכרון לקורבנות הדיכוי הפוליטי) 2017.
תיאור האנדרטה

האנדרטה עשויה מברונזה ואבן. זהו תבליט גבוה דו צדדי, בגובה 6 מטרים ובאורך 35 מטרים, ועליו מוטבעות דמויות אנושיות רבות חסרות פנים, המסמלות את קנה המידה של הדיכוי. בין הדמויות יש במקומות מסוימים פתחים-דלתות, דרכם יוכל המבקר באנדרטה להרגיש כאילו הם נמצאים במקום המודחק ולהבין את ערכם של חיי אדם. שולי התבליט משני הצדדים מייצגים לוחות שעליהם מגולפת הציווי "זכור" ב-22 שפות. הכיכר מול האנדרטה מרופדת באבנים ממקומות כליאה והוצאות להורג המוניות, מחנות גולאג. הודות לכמה עמודי גרניט עם זרקורים, נוצרת תחושה שנשמות עפות לשמיים, ומעין בליטות מחסום מאלצים את המבקרים ללכת לאנדרטה בדרגות, כאילו יורים. הכיכר ממוסגרת בלוחות גרניט, האנדרטה מוקפת באבנים שלאורכן זורמים מים, סביבה צומחים עצי אשוח והמתחם עצמו משולב בנוף העירוני שמסביב.
גלריה

חניכת האנדרטה
הערות שוליים

↑  "Wall of Grief: Putin opens first Soviet victims memorial" (באנגלית בריטית). 2017-10-30. נבדק ב-2024-02-10.
חורשת עציון

| --- | --- |

 מידע כללי
 על שם:  כפר עציון 
 תאריך הקמה:  שנות ה־50 של המאה ה־20 
 מיקום
 מדינה:  ישראל ישראל
 מיקום:   תל אביב-יפו
 קואורדינטות:  32°02′00″N 34°44′48″E﻿ / ﻿32.0333°N 34.7466°E﻿ / 32.0333; 34.7466
  מפת מיקום  מפה דינמית   (למפת גוש דן מוגדלת) חורשת עציון(למפת גוש דן רגילה) חורשת עציון(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חורשת עציון(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חורשת עציון  he חורשת עציוןhe חורשת עציוןמפת  דרום __ תל אביב (in English: Tel Aviv) ויפו (in English: Jaffa) [‌גוש דן וסביבותיו‌]ממזרח: __ רמת גן (in English: Ramat Gan), __ גבעתיים (in English: Givatayim) מדרום: __ פארק אריאל שרון (in English: Ariel Sharon Park), __ חולון (in English: Holon), __ בת ים (in English: Bat Yam) ממערב: הים התיכון (in English: PAM) tabBackground:;tabBorder:#aaa;defaultTab:0;
 
חורשת עציון היא חורשת עצי אשל, השוכנת כיום בשכונת יפו ג' בדרום יפו. החורשה ניטעה בשנות ה-50 של המאה ה-20, באתר אשר שימש את ניצולי כפר עציון למגורים בשנים שלאחר נפילת הקיבוץ ומות רוב מגיניו.
היסטוריה

עם התגברות הקרבות סביב גוש עציון במהלך מלחמת העצמאות, פונו ממנו הנשים והילדים למנזר רטיסבון בירושלים ובהמשך הועברו לפתח תקווה. ב-13 במאי 1948 נכנע כפר עציון ללגיון הירדני. חלק ממגיניו נהרגו תוך כדי קרב ורוב האחרים נורו למוות לאחר הכניעה, במהלך מה שנודע לימים כטבח כפר עציון.
בחודש ספטמבר 1948 הובאו נשות וילדי כפר עציון ומעט הגברים שנותרו בחיים משום ששהו בעת הקרבות מחוץ לכפר, אל שכונת גבעת עלייה (ג'בליה) שבדרום יפו (כיום יפו ג'). הם שוכנו בקבוצת בתים בני קומה אחת או שתיים ששימשו את הצבא הבריטי ואשר שכנו סביב רחבה גדולה, שזכתה בפי המתיישבים לשם "החצר הגדולה". המתיישבים המשיכו וניהלו במקום חיי שיתוף קיבוציים עם מטבח משותף וחינוך משותף לילדים הצעירים, והקימו בית כנסת הניצב על תילו גם כיום. בראשית שנות ה-50 של המאה ה-20 החלו התושבים לעבור למקומות מגורים אחרים, בין היתר לניר עציון ולקבוצת יבנה. במקום ניטעה חורשת עצי אשל, ואחרוני התושבים עזבו את האתר אחרי מלחמת ששת הימים, ושבו לקיבוץ כפר עציון שהוקם מחדש.
בשנת 1998 התגלו תולדות המקום לסופר עופר רגב, מנהל מחוז תל אביב במועצה לשימור אתרים, ביוזמתו של רגב, נרתם אדריכל הגנים שמואל גילר לעיצוב החורשה שזכתה בשמה הנוכחי. בכניסה לחורשה ניטע עץ אלון, סימלו של גוש עציון, ולידו תכנן שמואל גילר, לפי עצתו של שילה גל, מילדי כפר עציון, סוכה המנציחה את סוכת הלימוד של הקיבוץ.
גלריית תמונות

שלט הסבר
עץ האלון
סוכת הלימוד
כתובת על בית הכנסת
בית הכנסת ובית המדרש "גוש עציון"
לקריאה נוספת

עמיה ליבליך, ילדי כפר עציון, כתר, הוצאת הספרים של אוניברסיטת חיפה, תשס"ז
חוק 18 האלקטרונים

חוק 18 האלקטרונים הוא כלל אצבע למדד יציבות קומפלקסים אורגנומתכתיים. זהו למעשה המקבילה של כלל האוקטט למתכות המעבר. ההבדל במספרים (8 ביסודות ה"רגילים") נובע מהמבנה המיוחד של הטבלה מחזורית.
במתכות מעבר בנוסף לאורביטלי p ו-s קיימים גם אורביטלי d (שיכולים להכיל עוד עשרה אלקטרונים) המתחילים להתמלא. למעשה, מתכות המעבר לא יכולות לקבל ישירות את האלקטרונים, שכן אחרת היינו נתקלים במתכות כמו 10−Fe ו 8−Pt.
בדומה לשאר היסודות, בהם השאיפה למילוי האורביטלים הפנויים באלקטרונים כדי להגיע למצב של גז אציל מתממשת על ידי קשרים כימיים (קוולנטי ויוני) למולקולות אחרות - כך יוצרות מתכות המעבר קשרים כימיים עם ליגנדים ליצירה של קומפלקסים מיוחדים ומוכרים בכימיה אי-אורגנית וליצירה של קומפלקסים אורגנומתכתיים.
זהר מנה

| --- | --- |
 תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  17 בינואר 1939 חיפה, פלשתינה (א"י) 
 פטירה:  30 באוגוסט 2018 (בגיל 79) נְתַנְיָה, ישראל 
 ענף מדעי:  מדעי המחשב, מדעי האינפורמציה 
 מקום לימודים:  אוניברסיטת קרנגי מלון (1968)  הטכניון – מכון טכנולוגי לישראל 
 מנחה לדוקטורט:  אלן פרליס, רוברט פלויד 
 מוסדות:  אוניברסיטת סטנפורד (1968)  מכון ויצמן למדע (1972) 
 תלמידי דוקטורט:  עדי שמיר, Jean-Marie Cadiou, Benjamin Charles Moszkowski, Cesar Sanchez, Sriram Sankaranarayanan, Ting Zhang, William L. Scherlis, יונתן מלאכי, ארון רוברט בראדלי, מייקל קולון, Marianne Baudinet, Bernd E. Finkbeiner, Matteo Slanina, Calogero Zarba, אדוארד צ'אנג, Arjun Kapur, Jean Vuillemin, שמואל כץ, נחום דרשוביץ, פייר וולפר, מרטין אבדי, Anuchit Anuchitanukul, Thomas Henzinger, Henny Berendien Sipma, לוקה דה אלפרו, Hugh Wingfield Mcguire, Nikolaj Bjorner, Tomas E. Uribe Restrepo, Henny B. Sipma 
 פרסים והוקרה:  מלגת גוגנהיים (1968)  עמית ACM (1994)  פרס הרברנד (2016)  פרס פרידריך באור (1992) 
 
זׂהר מנה (17 בינואר 1939 – 30 באוגוסט 2018) היה מדען מחשב ישראלי, פרופסור באוניברסיטת סטנפורד, במכון ויצמן למדע ובמרכז הבינתחומי הרצליה.
ביוגרפיה

זהר מנה נולד וגדל בחיפה. התגייס למה"ל במסגרת העתודה האקדמית. קיבל תואר ראשון (1962) ושני (1965) במתמטיקה מהטכניון, ותואר דוקטור במדעי המחשב מאוניברסיטת קרנגי מלון שבפנסילבניה בהנחיית אלן פרליס, זוכה פרס טיורינג הראשון, ורוברט פלויד (אף הוא זוכה פרס טיורינג). בשנים 1962–1964 שירת בצה"ל כמתכנת בחוליית חיל האוויר בממר"ם (לימים יחידה 180). לימד באוניברסיטת סטנפורד בין השנים 1968 ל-1972. בשנים 1972–1995 היה בסגל מכון ויצמן, ובין השאר היה מנחה הדוקטורט של עדי שמיר ושל נחום דרשוביץ. בשנת 1978 מונה לפרופסור מן המניין באוניברסיטת סטנפורד, ועד 1995 המשיך להיות פרופסור גם במכון ויצמן. בשנת 2010 פרש לגמלאות מאוניברסיטת סטנפורד.
תחומי מחקרו כללו את תורת החישוביות, לוגיקה של תוכנית מחשב, לוגיקה טמפורלית ויישומיה, הוכחה אוטומטית, חישוב מקבילי, מערכות זמן אמת, מערכות היברידיות (Hybrid system), אימות תוכנה, אימות חומרה וסינתזה של תוכניות (Program synthesis).
ספרו The Mathematical Theory of Computation, שיצא לאור ב-1974, הוא מראשוני הספרים שעסקו בביסוס מתמטי של מלאכת התכנות. הספר תורגם לצ'כית, לאיטלקית, ליפנית, להונגרית, לבולגרית ולרוסית, ובשנת 2003 יצא לאור מחדש באנגלית בהוצאת דובר.
יחד עם אמיר פנואלי כתב שלושה ספרים בנושאי לוגיקה טמפורלית:
The Temporal Logic of Reactive and Concurrent Systems: Specification, יצא לאור בשנת 1991;
The Temporal Logic of Reactive and Concurrent Systems: Safety, יצא לאור בשנת 1995;
The Temporal Logic of Reactive and Concurrent Systems: Progress, שכתיבתו לא הושלמה (ראו טיוטה של שלושת פרקיו הראשונים, באתר של זהר מנה באוניברסיטת סטנפורד).
כתב גם ארבעה ספרים יחד עם ריצ'רד וולדינגר (אנ'):
Studies in Automatic Programming Logic, American-Elsevier, New York, NY, 1977
Logical Basis for Computer Programming, Volume 1: Deductive Reasoning, Addison-Wesley, Reading, MA, 1985
Logical Basis for Computer Programming, Volume 2: Deductive Systems, Addison-Wesley, Reading, MA, 1989
The Deductive Foundations of Computer Programming, Addison-Wesley, Reading, MA, 1993
ספרו האחרון, שנכתב יחד עם ארון ברדלי, The Calculus of Computation: Decision Procedures with Applications to Verification יצא לאור בהוצאת שפרינגר בשנת 2007.
מנה פרסם גם כ-200 מאמרים מדעיים וכמה עשרות דוחות טכניים.
בשנת 1994 נבחר לעמית ACM. בשנת 2016 הוענק לו פרס הרברנד, יחד עם ריצ'רד וולדינגר.
נפטר ב-30 באוגוסט 2018 בגיל 79, ונקבר למחרת בבית העלמין מנוחת עולם בנתניה. הותיר אחריו את רעייתו ניצה וארבעת ילדיו.
סדר דרשוביץ-מנה (Dershowitz–Manna ordering) קרוי על שמו ועל שם תלמידו, נחום דרשוביץ.
הערות שוליים

↑  מקבלי תוארים בטכניון (מחזור ל״ג), הארץ, 24 במאי 1962
↑  Nachum Dershowitz and Richard Waldinger, Zohar Manna (1939–2018), Tel Aviv University
↑  Zohar Manna, awards.acm.org (באנגלית)
↑  Herbrand Award, www.cadeinc.org
| --- | --- |
בקרת זהויות :  NLI: 987007430474505171  ACM DL: 81100089034  BIBSYS: 90282102  BnF: cb12375820f (data)  CiNii: DA00026434  dblp: m/ZoharManna  GND: 128838248  ISNI: 0000 0000 8163 7740  LCCN: n80082454  LNB: 000013279  MGP: 19351  NDL: 00448710  NKC: xx0256965  NLA: 35326238  NTA: 068326874  RERO: 02-A003557384  SUDOC: 032798857  Trove: 912492  VIAF: 91223528   WorldCat (עם VIAF): 91223528
וינסוריזציה

וינסוריזציה (Winsorization) היא שינוי של סטטיסטי על ידי הגבלת הערכים הקיצוניים שיכולים להתקבל במדגם, על מנת להקטין את ההשפעה של התצפיות החריגות.
הטכניקה נקראת על שם צ'ארלס פ. וינסור (אנ') (1895–1951).
הגדרה

וינסוריזציה מתבצעת בשני שלבים - בשלב הראשון מתבצעת החלטה על ערכי סף – ערך מינימום וערך מקסימום – שיגדירו את תחום התצפיות שיישמרו, ולאחר מכן החלפת הערכים הקיצוניים מערכים אלו באותם ערכי מקסימום ומינימום.
לדוגמה, בווינסוריזציה ברמה 90% מוצאים את האחוזון ה-5% בנתונים ואת האחוזון ה-95% בנתונים, ומחליפים כל תצפית שערכה קטן מהמספר הראשון במספר הראשון עצמו, וכל תצפית שערכה גבוה מהמספר השני במספר השני.
הגדרה > דוגמה

נניח שהסטטיסטי בו אנו מעוניינים הוא הממוצע, ונניח שערכי המדגם הם:
האחוזון ה-5 הוא  -5, והאחוזון ה-95 הוא  101.
לכן, ערכים נמוכים מ- -5 (במקרה זה,  -40) ישונו ל- -5, וערכים גבוהים מ- 101 (במקרה זה,  1053) ישונו ל- 101:
ניתן לראות שהווינסוריזציה שינתה את הערך של הסטטיסטי (הממוצע) מ-101.5 ל-55.65 - שינוי משמעותי מאוד. למעשה, לפני יישום השיטה הממוצע הושפע בצורה קיצונית מאוד מתצפית בודדת, ולכן הוא לא ייצג בצורה טובה את המדגם.
יתרון השיטה

המטרה העיקרית של השיטה היא ליצור סטטיסטי יותר חסין (robust).
שיטה נוספת ודומה שמאפשרת ליצור סטטיסטים חסינים יותר היא קטימה. ההבדל בין השיטות הוא שבווינסוריזציה לא משמיטים ערכים אלא רק משנים את ערכם כך שהם לא יהיו גדולים או קטנים מערכים מסוימים, בעוד בקטימה הערכים שערכם קיצוני מדי מושמטים לחלוטין.
ראו גם

אומד קטום